Laura Pählapuu
Laura Pählapuu (sündinud 22. juulil 1984 Tallinnas) on eesti lavastuskunstnik. Ta on lõpetanud 2003. aastal Tallinna 21. Kooli ja 2006. aastal Eesti Kunstiakadeemia stsenograafia erialal (juhendaja Lilja Blumenfeld). 2009. aastal sai magistrikraadi joonistamise erialal. Aastatel 2007–2008 täiendas end Pariisis. Aastatel 2009–2019 töötas vabakunstnikuna, alates 2019. aastast on Eesti Draamateatri majakunstnik, alates 2021. aastast peakunstnik. Alates 2008 on olnud ka Eesti Kunstiakadeemia joonistamise õppetooli õppejõud.